یمن شورا مجلیسی‌نین صدری احمد بن دغر تورکیه-‌نین یمنی دستکله‌ین موضعینی تقدیر ائتدیک‌لرینی بیلدیردی.
یمن خبر آژانسی‌نین معلوماتینا گؤره، بن دغر وظیفه مدتی باشا چاتماقدا اولان تورکیه-‌نین یمن سفیری فاروک بوزگؤز ایله سعودی عربیستانی‌نین پایتاختی ریاض-دا بیر آرایا گلیب.
ایکی اؤلکه آراسینداکی علاقه‌لرین موذاکیره اولوندوغو گؤروشده احمد بن دغر تورکیه-‌نین یمن-ین تهلوکه‌سیزلیک، ثابت‌لیک و تورپاق بوتؤو‌لوگونو دستکله‌ین توتومونو، اولوسلار آراسی پلاتفورم ‌لاردا قانونی حکومت طرفداری رفتارینی و اینسانی یاردیم ساحه‌سینده ایشلرینی تقدیر ائتدیک‌لرینی سؤیله‌ییب.
فاروک بوزگؤز ده اؤز نؤوبه‌سینده تورکیه حکومتی‌نین یمن-ده باریشا خیدمت ائدن بوتون ایشلری دستکله‌دیک‌لرینی وورغولاییب.
یمن شورا مجلیس‌نین صدری ایله تورکیه سفیری‌نین گؤروشونده بیرلشمیش میللت‌لر تشکیلاتی‌نین باشچی‌لیغی ایله ایجرا ائدیلن باریش چالیشما‌لاری دا دیرلندیریلیب.
خاطیرلاداق کی، اوزون مدت‌دیر سیاسی ثابیتلیکسیزلیگین حؤکم سوردوگو یمن-ده ایران دستک‌لی حوثی لر 2014-جو ایلین سپتامبریندان بو یانا پایتاخت سانا و بعضی بؤلگه‌لرین ایداره‌سینی الینده توتور.
سعودی عربیستانی‌نین باشچی‌لیغی ایله کوالیسیون قوه‌لری ایسه 2015-جی ایلین مارس آییندان حوثی لره قارشی یمن حکومتینه دستک وئریر.
